
Introductio. 


l^^ingulos  hominum  morbos  perspicuam  sympto- 
matum  varietatem  repraesentare ,  a  diversa  corpo¬ 
rum  indole ,  causisque  et  in  natura  locorum  posi¬ 
tis  ,  et  pro  temporis  ratione  ubplurimum  varianti¬ 
bus  ,  necessario  inductam ,  permultis  medicorum 
observationibus  comprobatum  est.  Quod ,  cum  in 
omni  morborum  genere ,  tum  in  morbis  epidemicis 
animadvertitur ,  praeprimis  vero  in  febre  flava 
Americanorum ,  morbo  facile  atrocissimo ,  plurimis¬ 
que  Europaeis  lethifero ,  cuius  certe  descriptiones 
ideo  maxime  inter  se  differunt ,  quod  earum  aucto- 

res  neque  eodem  tempore ,  neque  iisdem  locist  neque 
iisdem  rerum  sub  condi tionibus  observationes  insti¬ 
tuerunt.  Necessarium  autem  est ,  ut  singulae  eius 
epidemiae  exactissime  descriptae  inter  se  confer  an • 

tur,  quo  tandem  aptius  de  penitiori  ipsius  natura 

„  / 

indicium  ferre  liceat ,  eo  que  clarius  generales  cura¬ 
tionis  indicationes  elucescant .  ratione  addu¬ 

ctus ,  nullus  dubitavi ,  meas  quales  cunque  obser¬ 
vationes  in  publicum  proferre,  quibus  non  multum 
quidem  novi  inesse  mihi  persuasum  habeo ,  qua¬ 
propter  in  votis  est ,  viri  docti  eas  benevole  diiu- 
dicare  velint,  unde  tamen  aliquam  lucem  super  il¬ 
lius  morbi  diagnosin  et  curationem  expandi 9  con- 

fidenter  spero . 

I.  Febris  flavae  a  me  observatae  historia . 
Quum  Sancti  Thomasii  insulam  mense  Ausu- 

O  t 

sto  Anno  MDCCIIIC  agressi  essemus,  in  navi 
nostra,  cui  nomen  Iridis  erat,  inter  trecentos  sex- 
aginta  homines,  quibus  illa  erat  instructa,  qua- 
tuor  nautae  e  febribus  laboraverunt  biliosis  in¬ 
termittentibus,  quae  eos  iam  prope  insulam,  Gua- 
deloupe  dictarn  invaserant,  serius  vero  ex  toto 
ab  iis  discesserunt.  In  navibus  autem  onerariis 
quae  iam  diutius  in  portu  erant  commoratae,  plu- 
res  homines  e  febre  flava  aegrotaverunt ,  quapro¬ 
pter  navem  nostram  milliarium  procul  a  terra  in 
ancoris  tenuimus.  Biduo  posteaquam  adv  neram, 
navium  illarum  duces  a  me  petierunt,  ut,  quod 
urbis  medicus  Otto,  qui  in  St.  Thomasii  insula 
unus  medicinam  factitabat,  multorum  in  conti¬ 
nenti  aegrotantium  cura  impediretur,  quin  naves 
aggredi  posset,  ego  aegros  ipsorum  inviserem. 

(Alter  enim  medicus  ITlrici  nomine ,  plus  sexa- 
ginta  annos  natus  —  ad  quam  aetatem  homines 
his  in  regionibus  raro  provehuntur,  vir  antiquis 
moribus,  magnaque  in  rebus  medicis  experientia, 
infirma  valetudine  impeditus ,  eas  tantum ,  qui- 
buscum  inde  a  longo  tempore  commercium  ha¬ 
buerat,  familias  invisebat.) 

Quum  igitur  permissu  Ferdinandi  Braun,  na¬ 
vis  praefecti,  naves,  quibus  aegroti  illi  veheban¬ 
tur  conscendissem,  pessima  in  conditione  eos  re- 
peri,  complures  fere  moribundos,  multos  typho 
vehementissimo  correptos  et  malis  affectos  tunc 
temporis  mihi  fere  incognitis.  Imprimis  me  con¬ 
tinens  offendit  vomitus,  acerrimis  cum  doloribus 
praecordiorum  et  hepatis  coniunctus,  neque  mi¬ 
nus  flavus  totius  corporis  color,  perinde  ut  in  ic¬ 
tero  observatur,  altiores  ad  gradus  provecto.  Mi¬ 
sera  aegrotantium  in  navibus  conditione,  quum 
et  praecavendum  esset,  ne  sanos  contagium  in¬ 
vaderet,  nihil  fere  superesse  visum  est,  quam 
ut  illos  exponi  inque  nosocomium  recipi  curarem. 
Hoc  vero ,  quinquaginta  tantummodo  aegrotan¬ 
tium  capax,  adeo  repletum  erat,  ut  nulla  spes 
eos  commodius  curandi,  affulgeret.  Quapropter 
eos  in  navibus  quomodocunque  curare  statui,  et 
contigit  mihi  esse  tam  felici ,  ut  plerosque  malo 
liberarem.  Quod  vero  nec  diu  gavisus  sum.  Iarn 
enim  sub  finem  Mens.  Septembris  permulti  inna- 

vi  nostra  eadem  peste  correpti,  plurimum  mihi 
negotii  exhibuerunt.  Primum  in  id  malum  in¬ 
ciderunt  nautae,  qui,  quiirn  vei  aquam  vel  ciba¬ 
ria  ex  horreo  peterent,  vei  duces  militum  in  ter¬ 
ram  exponerent,  contagium  istuc  pestiferum  in 
navem  attulerunt.  Etsi  mandatum  nobis  erat,  ut 
ob  multos  praedones  non  solum  ultro  citroque 
navigaremus,  sed  etiam  redeuntes  in  Europam 
naves  onerarias  tueremur,  omnibus  tamen  medi¬ 
camentis  ad  sanandum  morbum  necessariis  in¬ 
structus,  satius  duxi,  cum  praesertim  expeditio¬ 
nes  nostrae  contra  praedones  non  ultra  quinque 
vel  sex  dies  durarent,  aegrotos  in  navi  retineri, 
quam  in  aliquo  nimis  repleto  nosocomio  omni¬ 
bus  incommodis  pressos  neque  ea  qua  in  navi 
ipsa  fieri  posset  cura  tractatos,  misere  interire. 

Quum  vero  exeunte  Mens.  Octobri  aegroto¬ 
rum  numerus  in  dies  cresceret,  neque  locus  su- 
peresset,  qui  perflatum  aeris  haberet,  novos  in¬ 
vitus  in  nosocomium  misi. 

Hic  enim  adeo  increvit  morbus,  tamque  ve¬ 
hementem  et  malignum  se  praestitit,  ut  plurimis 
mortem  afferret,  eque  universo  defunctorum  nu¬ 
mero  usque  ad  finem  Mens.  Novembris  viginti 
unus  in  nosocomio,  et  octo  tantummodo  in  na¬ 
vi  vita  excesserint ,  id  quod  et  nautas  commove¬ 
re,  et  me  incitare  debebat,  ut,  quae  tantae  le« 
tlialitatis  causa  esset,  investigarem. 

Quod  exiguam  certe  difficultatem  exhibuit. 
Nosocomium  enim  angusta  domus  erat,  ex  ligno 
aedificata  et  in  valle  tain  cava  posita,  ut  vento¬ 
rum  maritimorum  afflatui  parum  pateret,  solis¬ 
que  radiis  prorsus  esset  exposita.  Praeterea  aegris 
nimis  repleta,  morborumque  malignissimorum,  qui 
ibi  multos  per  annos  grassati  erant,  contagiis 
quasi  contaminata  erat.  Quo  etiam  accessit  aegro¬ 
tantium  timor  mortis  et  anxietas,  qui  desperato 
reditu  in  patriam,  inviti  eo  mittebantur,  atque 
commilitonibus,  quod  saepe  vidi,  summa  cum 
animi  commotione  valedicebant.  Inde  ab  ineun- 
te  M.  Septembri  usque  ud  medium  M.  Octobrem 
febris  nervosam  fere  ac  putridam  indolem  prae 
se  tulit,  eademque  symptomata  exhibuit,  quae 
et  in  Europa  utplurimum  observantur.  Sub 
finem  vero  M.  Octobris  insigniter  in  deterius 
conversa,  iam  plurimos  trucidavit,  iamque  per 
contagionem  propagari  visa  est. 

Typhum  icteroden  sic  oriri  vidi,  qui  brevi 
tempore  non  modo  omnes  naves  onerarias  sed 
Iridem  quoque  nostram  navem  longam  et  navi¬ 
gium  bellicum  minutum,  cui  nomen  erat  Irisinae 
invasit. 

Gravissime  vero  pestilentia  praesidium  navis 
cuiusdam  onerariae  nomine  Malleville  conflicta¬ 
vit,  quae  in  portu  St.  Tbomasii  navibus  repleto 
in  ancoris  constitit,  ubi,  latentibus  causis,  tanta 

celeritate  propagatus  est  atrocissimus  iste  morbus, 
ut  e  magno  viginti  quatuor  nautarum  numero 
brevi  tempore  paucissimi  superessent  ab  eo 
liberi.  Iam  vero  ineunte  tempestate  pluviosa, 
quum  et  Corus  nautis  laboribus  mirum  quantum 
exhaustis  valde  obnoxius  esset,  morbus  et  in  na¬ 
vi  nostra,  brevi  contagiosus  factus ,  octiduo  vix 
praeterlapso,  triginta  classicos  et  chirurgum  se¬ 
cundarium  invasit,  qui  quarto  aegritudinis  die  ad 
.plures  migravit. 

Praecipue  vero  in  urbis  nosocomio  morbus 
ab  causas  modo  commemoratas  admodum  inva¬ 
luit.  Quibus  ita  se  habentibus,  tandem  et  ego 
d.  VII.  M.  Novembris  a  morbo  correptus  sum, 
ita  ut  vix  quisquam  me  evasurum  esse  speraret. 
Nihilominus  tamen  naturae  auxiliatricis  ope,  et 
cura  Weidenbachii,  Irisinae  navis  chirurgi,  viri 
ingeniosissimi  mihique  amicissimi,  tam  feliciter 
consanui,  ut  vix  praeterlapsis  viginti  quatuor  die¬ 
bus,  medici  munere  denuo  fungi  possem,  post¬ 
quam  durante  mea  aegritudine  aegroti  fere  om¬ 
nes,  omni  cura  medica  destituti,  soli  naturae  me- 
dicatricis  auxilio  commissi  erant,  quum  et  navis 
frequenter  soluta,  huc  illuc  mitteretur,  neque  chi¬ 
rurgus  tertius,  artis  medicae  plane  ignarus,  eorum 
curationem  in  se  recipere  posset.  Unde  mirum 
videri  non  potest,  usque  a  diem  XVI.  3Vf.  No¬ 
vembris  iam  unum  et  viginti  nautas  diem  snpre- 

mum  obiisse,  praeterquam  quod  quadraginta  tres 
in  nosocomio,  et  triginta  quatuor  in  navi  nostra 
a  morbo  illo  pernicioso  tam  vehementer  erant 
correpti,  ut  singulis  diebus  eorum  unus  vel  plu- 
res  etiam  mortui  invenirentur.  Sub  Decembris 
fmem  morbi  vehementia  et  vis  mortifera  adeo 
imminuta  est,  ut  ex  viginti  nautis  qui  M.  Janua¬ 
rio  A.  MDCCIIC  Typho  icterodi  implicati  erant, 
unus  solummodo  exspiraverit.  »  In  universum  au¬ 
tem,  ex  quo  inde  tempore,  Havniam  reliquera¬ 
mus,  usque  ad  d.  XIV.  M.  Januarii  exCCCLXIV. 
nautis  atque  militibus,  CCXXXV  variis  morbis 
laboraverant,  eorumque  XXXI  mortem  obierant. 

M.  Januario  praeterlapso,  nemo  quidem  in 
navi  nostra  typho  laboravit,  nonnulli  tamen  eo- 
rum ,  qui  iam  convaluerant ,  in  febres  remittentes 
inciderunt,  quae  saepius  vel  hepatis  indurationes, 
vel  hydropes,  vel  diarrhoeas,  vel  debilitatem  sum¬ 
mam  relinquebant',  nequaquam  vero  pernicio¬ 
sas  ,  nautae  enim  qui  ab  istiusmodi  morbis  erant 
correpti,  tam  feliciter  consanuerunt,  ut  die  XVI 
demum  M.  Novembris  cum  ad  Danium  revehere* 
mur  in  Canali  Anglico  illorum  unus  tantummodo 
ascite  perierit. 

11.  Synvptomatologia. 

Praemissis  aegrotationis  universae  rationibus, 
ad  describenda  febris  flavae  symptomata  transire 

liceat.  Perraro  igitur  febris  ilavae  prodromos  in 
longius  tempus  productos  inveni,  saepissime  nul¬ 
los,  gravissimis  morbi  acutissimi  symptomatis  su¬ 
pervenientibus.  Sic  homines,  qui  mane  optima 
valetudine  gavisi  erant,  vespere  subito  maximam 
debilitatem ,  vehementissimum  capitis  dolorem, 
gravissimum  ardorem,  molestissimam  sitim  cum 
doloribus  hepatis  et  ventriculi  et  ingenti  angore 
et  inquietudine  conquesti  sunt. 

Pulsus  erat  celer ,  tensus,  nonnunquam  ple¬ 
nus;  cutis  et  lingua  arida.  Tunc  quoque  vomitus 
frequentior,  quo  primo  cibi  et  potus,  avide  ab 
aegrotis  deglutitus,  deinde  bilis,  postremo  pi¬ 
tuita  cum  sanguine  atro  commista  eiiciebantur, 
aegrotantes  admodum  vexabat.  Initio  quidem  al¬ 
vus  plerumque  obstructa  erat,  mox  vero  diarrhoea 
cruenta  subsequebatur,  deiectionibus  foetidissimis. 
Quae  nisi  cessabat,  cutis  flavescere  incipiebat, 
imo  colore  flavo  in  bruneum  vergenti  demum  in¬ 
ducebatur,  sub  deliriis  furibundis,  magnaque  vi¬ 
rium  prostratione ,  cui  tandem ,  nisi  auxilium  im¬ 
petrabat  aeger,  mors  sub  vomitu  superveniebat. 
Ceterum,  quo  graviora  initio  symptomata  urgebant, 
quoque  celerius  haec  increscebant,  eo  evidentius 
periculum  videbatur. 

Typhi  icterodis  incrementum  symptomatibus 
et  celeritate  in  universum  admodum  variat,  nam 
citius  aut  tardius  eius  acme  appropinquare,  igitur 

serius  ocius  vel  mors  finem  ipsi  imponere,  vel 
pristina  sanitas  restitui  consuevit.  Nonnullis  pla¬ 
ne  supervacaneum  videbatur,  ut  auxilium  meum 
peterent,  haud  magnum  frigus,  calorem  modi- 
c  j  m ,  vertiginem,  vomituritionem  ,  dolores  prae¬ 
cordiorum  et  dorsi  sentientibus,  sed  die  vix  prae¬ 
terlapso  illi  saepius  bilem  aeruginosam  aut  flavam 
admodum  foetidam ,  dein  autem  materiam  nigram 
atramento  haud  absimilem  eiiciebant.  Pulsus 
tunc  parvus,  debilis,  celer,  vibratus,  unaque  su¬ 
dor  frigidus  viscidusque,  cum  ceteris  pessimi  omi¬ 
nis  signis,  mortem  ante  portas  esse  manifestabant, 
sub  horrendis  convulsionibus  e  vestigio  subsecu¬ 
turam.  Ita  haud  raro  factum  est,  ut  homines  an¬ 
te  triginta  horas  prosperrima  valetudine  gavisi, 
misere  excederent. 

Nonnunquarn  secundo  aut  tertio  die  ardore 
subito  decrescente,  pulsus  naturalis  videbatur,  mox 
autem  sensim  sensimque  debilior  factus  demum 
parvus  et  tremens  omnem  fere  salutis  spem  prae¬ 
cidebat.  Simul  urgente  praecordiorum  ardore  et 
.  vomitu,  sUmma  totius  corporis  cutis  flavo  colore 
inducebatur,  petechiae  quoque  et  maculae  lividae 
latiores  in  pectore  et  femoribus  efflorescebant. 
Intcrirn  vires,  quod  expectandum  erat,  adeo  de¬ 
crescebant,  ut  cum  illi  paululum  sese  movissent, 
statim  vertigine  afficerentur,  dein  autem  in  inquie¬ 
tudinem  summam  et  delirium  caderent  cui  tertio 

vel  quarto  die  tanta  superveniebat  virium  prostra¬ 
tio  ,  ut  mortem  ante  portas  esse  certissime  praesa¬ 
gire  liceret. 

Haud  raro  medicamentis  adhibitis  vomitus 
cessabat  unaque  nimius  ille  ardor  mitescere  vide¬ 
batur,  nimirum  prosperrimis  sub  auguriis. 

Nam  subsecuta  quiete  et  sudore  aequabili,  fe¬ 
bris  remittere  incipiebat.  Tunc  quoque  variis  cor¬ 
poris  in  partibus,  furunculi  nascebantur  aegre  in 
suppurationem  transeuntes,  adeoque  dolorifici,  ut 
omnem  fere  somnum  abigerent.  Qui,  etsi  tardio¬ 
ris  convalescentiae  argumento  essent,  non  tamen 
signis  lethalibus  accensendi  videbantur.  Ipse  isti- 
usmodi  typhum  feliciter  toleravi,  quamvis  mori 
maluissem  ob  ingentes  istos  dolores  qui  pluries 
mente  inconscium  me  reddidere. 

Aegrotorum  alii  multo  leniores  praecordio¬ 
rum  et  hepatis  dolores  conquesti  nec  vomitu  adeo 
vexati  sunt,  ut  ne  medicamenta  scienter  adhibita 
perspicuum  levamentum  attulerint. 

In  his  sudor  totius  corporis  febri  mox  finem 
imposuit.  Tormina  vero  et  deiectiones  alvi  foe¬ 
tidissimae  iam  inde  ab  ipso  morbi  incursu  vires 
valdopere  absumserunt. 

In  genere  provectioris  aetatis  homines,  qui 
-tunc  temporis  in  morbum  nostrum  inciderant,  mi¬ 
nus  quidem  quam  adolescentes  ex  eo  passi,  diu¬ 
tius  tamen  lecto  affixi  sunt.  Vidi  quoque  decu- 

bitum  atrocissimum  decimo  tertio  febris  die,  eva¬ 
nescentibus  omnibus  fere  symptomatibus ,  in  osse 
sacro  inque  natibus  et  trochanteribus  coortum,  non. 
tamen  valde  exitiosum ;  natura  enim  facile  aegros 
et  brevissimo  tempore  a  sphacelo  liberabat  valetu- 
dinemque  mox  confirmabat. 

Simili  modo  militem  quendam  tormentarium 
annorum  quinquaginta  sex  pristinam  sanitatem  fe¬ 
licissime  recuperare  observavi ,  quamvis  abscessu 
permagno  lumborum,  et  altero,  maiori,  sub 
musculo  pectorali,  die  decimo  tertio  et  decimo 
quarto  supervenientibus  fere  exhaustum,  qui  et 
hydropem  anasarca  abscessus  illos  non  parum  pu¬ 
ris  fundentes  e  vestigio  subsecutum,  etsi  conva¬ 
lescentia  in  longum  producta,  prosperrime  tamen 
superavit. 

Denique  haud  praetereundum  videtur,  stran¬ 
guriam  aegrotantibus,  incertis  diebus,  plurimum 
molestiae  exhibuisse,  ipsamque  cutis  inter  trans- 
pirationem  urinam  nigram  foetidissimam  secessis¬ 
se  ,  quo  nec  in  melius  aegritudo  nec  in  deterius 
conversa  videbatur.  Evacuationes  decretorias  fere 
nunquam  observare  contigit,  vel  quod  ad  meta¬ 
stases  promptior  aegritudo  erat,  vel  breviori  tem¬ 
poris  spatio  absolvebatur.  —  Mortem  vero  prae¬ 
cedere  solebant,  molles  et  gangraenosi  hypochon¬ 
driorum  praecordiorumque  tumores  una  cum  san¬ 
guinis  nigri  putridi  ex  ore,  naribus,  auribus  et 

ano  profusionibus.  Unde  facile  intelligi  potest, 
funera  citissimime  in  putridinem  abiisse,  ideoque 
pernecessarium  fuisse,  ut  intra  viginti  quatuor 
horas  humo  conderentur. 

III.  Aetiologia. 

i.  Causam  morbi  proximam  recte  mihi  acci¬ 
pere  videor  debilitatem  summam  subito  intrantem 
quae  et  vasorum  sanguiferorum  compagem  et  ab¬ 
dominis  viscera  praeprimis  invadit.  —  Hanc  fa¬ 
cile  cognoscere  licet  ex  petechiis,  sanguinisque 
congestionibus  et  profluviis.-  —  Eadem  de  causa 
in  ventriculo  et  intestinis  spasmi  cooriuntur,  qui 
vomitui  et  diarrhoeae  ansam  praebent  nec  minus 
in  hepate  inflammationes  asthenicae,  in  gangrae¬ 
nam  admodum  proclives,  unde  certe  aegrotanti¬ 
bus  maximum  periculum  imminet.  Ipsa  vero  con¬ 
tagii  malignitas  recte  mihi  videtur  pro  causa  ha¬ 
beri,  cur  tam  citos  tamque  vehementes  illa  debi¬ 
litas  in  homines  modo  optima  valetudine  gavisos 
effectus  exserat. 

2.  Causae  remotae. 

A.  In  regionibus  calidis  causae  fere  innumerabi¬ 
les  ad  febris  nostrae  pestilentialis  originem  faciunt. 
Inter  potissimas  praeprimis  adducenda  est  summa 
coeli  inconstantia,  qua  nec  aestus  diu  aequalis 
manet,  et  frequentissimae  tempestatum  vicissitudi¬ 
nes  sequuntur.  Sic  mercurium  in  thermometro 

Fahrenlieitiano  meridie  ad  XC  scalae  gradum  ad. 
scendisse,  noctu  vero  ad  LXV  vel  LX  descen¬ 
disse,  non  semel  observavi,  mari  crassissimam 
nebulam  exhalante.  —  Neque  calor  aestivus  istis 
in  regionibus,  ut  in  Europa  septentrionali,  per 
paucos  sulummodo  dies,  sed  per  plures  menses 
summum  fastigium  tenere  solet.  Sic  in  insula  quae 
dicitur  Guadeloupe  et  St.  Tbomasii  mense  Augu¬ 
sto,  Septembri,  Octobri,  intolerabilis  LXXIV, 
LiXXX,  immo  XC  fscal.  Fahrenh.)  gradum  calor 
obtinet,  solis  radiis  meridie  fere  perpendiculari¬ 
bus,  quem  pluviae  ingentes  frequentissimae  inse 
quuntur,  nimirum  magna  aquae  copia  ad  coelum 
sublata  ventisque  frigidis  noctu  perflantibus  con¬ 
densata. 

B.  Non  minus  nimii  nautarum  labores  his 
certe  in  regionibus  maxime  sunt  nociferi.  Nam 
illi  non  solum,  si  aquam  hauriunt,  arbores  cae¬ 
dunt,  navem  onerant  et  exonerant,  atque  inter 
procellas  et  turbina  vela  tendunt,  valdopere  ex¬ 
ercentur,  et  exhauriuntur  fere,  sed  perfrigerio  etiam 
perniciosissimo  sub  ista  tempestatum  frequenti  mu¬ 
tatione  maxime  sunt  obnoxii.  Quo  etiam  accedit 

C.  Victus  ratio  in  India  occidentali  usitata, 
Europaeis  advenis  haudquaquam  salutifera.  —  Pa¬ 
nis  enim  e  Zea  Mays  vel  latropha  Manihot  para¬ 
tus  insuetis  molestum  ventriculi  ardorem  affert, 

neque  potus  ex  aqua  pessima  et  spiritu  sacchari 
commixtus  cerivisiae  assuetis  salubris  esse  potest. 

Nec  olera  nostra  in  India  occidentali  crescunt 
sed  aliis  haud  convenienter  mutantur.  Sic  tube* 
ra  solani  rarissime  emuntur,  vilioris  autem  pre¬ 
tii  sunt  Convolvuli  Batatae  magna  tubera,  quae 
Batatas  dicuntur  et  Dioscoreae  alatae  radices 
quas  Yams  nominant.  Solani  Lycoptrsici  fructus 
juribus  adjunguntur.  Ari  saggittifolii  hastatique 
folia  ita  ut  spinacea  nostra  eduntur,  et  semina 
Cythisi  Cajan  pisa  supplent.  Asparagus  officina- 
lis  vero ,  Brassica  Rapa  et  oleracea,  Sisymbrium 
Nasturtium  plantaeque  aliae  iis  similes  non  de¬ 
sunt.  Butyri  rancidi  loco  quod  illic  ex  Europa 
advectum  venditur,  nautici  libentius  saccharo  ute¬ 
bantur  crudo  quod  certe  concoctionem  turbare, 
et  diarrhoeas  inducere  debebat.  Verum  maxime 
usus  pulcerrimorum  pomorum  nocebat,  quae  val¬ 
de  allectebant  et  semper  vilis  erant  pretii.  Quo¬ 
rum  optima  erant  fructus  egregii  jucundissimique 
saporis  Bromeliae  Ananas;  Musae  paradisiacae 
(Pisang)  Malpighiae  glabrae  (Chereose  a  Creolis, 
westindische  Kirschen  a  Germanis  appellati.)  — 
Nec  minus  Cacti  opuntiae  (Prikly-  pear,  westin¬ 
dische  Feigen,)  qui  coloris  purpurei  sunt,  urinam¬ 
que  rubram  reddunt,  ac  si  sanguis  esset,  porro 
Psydii  pomiferi  (Gujava  tree,  qui  pomorum  mag- 

nitudine  sunt  et  pulpam  rubram  continent,  sapo¬ 
re  fragorum;)  Eugeniae  floribundae  (Guava-berry- 
tree,  Gujawe  Beeren,  magnitudinis  pisorum  mag¬ 
norum,  coloris  flavi  aut  rubri  et  saporis  aromati¬ 
ci)  Myrti  cerasinae  (Blakchereese,  schartze  Kir- 
sclien)  Punicae  nanae  (Pome  granate,  Granat- 
Aepfel  —  saporis  gratissimi  et  adstringentis) 
Mammeae  americanae  (Mammee,  Mammey  Frucht, 
sapore  et  colore  radici  dauci  Carotae  non  absimi¬ 
lis,  et  magnitudine  capitis  infantis;)  Annonae 
muricatae  et  squamosae  (Sour-Sop,  sugarapple — ) 
qui  valde  nutrit,  sitim  sedat,  saporis  acidi  dulcis 
et  pomi  magnitudine  est.  In  mercatum  quoque 
incolae  detulerunt  omnium  fere  specierum  citri 
fructus,  Sinensis  videlicet,  medicae,  Eimoniae, 
Aurantii ,  decumanae  rei,  nec  minus  Passiflorae 
quadrangularis  et  laurifoliae  (Grenadiiia  et  Bell- 
apple;  Grenadil-  und  Kotingapel,)  qui  gratum  odo¬ 
rem  spargunt  et  similiter  fere  sapiunt,  ac  fructus 
Ribis  Grossulariae;  Cucumeris  Melonis  (Muse  me- 
lon,  quorum  liic  magna  est  copia  quique  capitis 
magnitudinem  assequuntur)  Caricae  Papayae  (Pa- 
paw,  saporis  dulcis  gratissimi  et  melonis  magnitu¬ 
dine).  Denique  Arecae  oleraceae  (Palm-tree, 
Mountain  -  cabbage)  folia  quae  ita  ut  brassica  no¬ 
stra  praeparata  egregia  sane  esca  sunt;  Postremo 
fructus  Coci  muciferae,  aliarumque  arborum. 

Maxime  autem  Europaeis  advenis  infensus 


erat 


erat  spiritus  sacchari  recens  paratus  (Kil  Diewel) 
qui  venenum  haud  iniuria  dici  potest,  siquidem 
non  inebriat  solum ,  verum  etiam  homines  men¬ 
tis  plane  inconscios  et  furiosos  fere  reddit.  Ipse 
nonnullos  vidi,  quos  brevi  post  eius  usum  tam 
vehemens  febris  cum  deliriis  coniuncta  invasit,  ut 
morte  intemperantiae  poenas  luerent.  Nihilomi¬ 
nus  nec  precibus,  nec  adhortationibus  nautae  mo¬ 
veri  potuerunt,  ut  a  potu  illo  aliisque  insuetis  ab¬ 
stinerent. 

IV.  Prognosis 

Sane  fallacissima  videbatur,  mprbus  enim  no¬ 
ster  gravissimus  saepius,  ex  optimis  symptomati¬ 
bus,  brevi  in  mortem,  et  contra,  pessimis,  unde 
mortem  mox  superventuram  esse,  ex  artis  seiriio- 
ticae  praeceptis  facile  coniicere  licebat,  in  sanita¬ 
tem  transibat.  Verum  tamen  bonum  erat,  febris 
vehementiam  haud  diutius  protrahi,  caput  liberum 
inanere,  pulsum  molliorem  reddi,  dolores  ventri¬ 
culi  et  vomitum  remediis  postea  afferendis  seda¬ 
ri,  cutim  humescere  et  relaxari,  quietem  super¬ 
venire  viresque  aegrotantium  remediorum  et  cibi 
tempestive  exhibiti  ope  refici.  Mala  signa  visa 
sunt,  calor  vix  tolerabilis,  pulsus  durus,  Celer, 
saepe  plenus,  et  exacerbatio  sine  ulla  remissione 
ultra  duodecim  lioras  producta  *  tieque  minus  ca¬ 
pitis  dolores  vehementissimi ,  deliria  furibunda, 

anxietas  summa,  vomitus,  sitis  ingens,  cutis  sicca, 
lingua  arida,  oculi  rubri,  qui  et  brevi  tempore 
perinde  ut  universa  corporis  superficies  colore  in¬ 
ducerentur  e  flavo  bruneo,  sanguinis  ex  ano  auri¬ 
bus,  naribusque  profluvia  ipso  morbi  initio  su¬ 
pervenientia,  urina  atra,  maculae  lividae  latiores 
praesertim  in  praecordiis  et  hypochondrio  dextro, 
ubi  morbi  fomitem  esse  facile  coniectare  licebat. 
Mutatio  pulsus  ex  inordinato  in  ordinatum  sig¬ 
num.  videbatur  fallacissimum,  nisi  cetera  sympto¬ 
mata  ad  eum  responderent.  Quum  enim  cutis 
sicca  maneret,  et  vomitus  perseveraret,  quo  ma¬ 
teries  nigra  eiiceretur  unaque  singultus  urgeret, 
exigua  salutis  spes  affulgebat. 

Z7*.  Curatio. 

i.  Curatio  febris  biliosae  febrem  flavam  prae¬ 
cedentis.  Inde  a  Mense  Augusto  usque  ad  ini¬ 
tium  M.  Octobris  methodus  medendi  maxime  sa- 
luiifera  haec  visa  est.  Indole  febris  plane,  ut  vi¬ 
debatur,  gastrica  biliosa,  cuius  certe  symptomata 
fuerunt  lingua  sordida,  sapor  ingratus,  nauseosus, 
amaricans,  vomituritiones ,  unaque  dolor  epiga¬ 
strii  tensivus,  cum  anxietate  summa,  cephalalgia, 
vertigine  rei.,  pernecessarium  fuit,  iam  ex  initio 
vomitorium  propinare  e  tartaro  stibiato  ,  vel  ob¬ 
stante  diarrhoea,  ex  radicis  Ipecacuanliae  drach¬ 
ma  dimidia  paratum.  Alvus  tarda  in  primo  mor- 

bi  stadio  medicamenta  purgantia  exegit,  vomito¬ 
riis  adiungenda,  e  quorum  numero  attulisse  suffi¬ 
ciat  infusum  foliorum  Sennae  et  Mannae  solutio¬ 
nem,  Tamarindorurn  infuso  nuptam.  Ceterum 
vomitoria  semel  exhibita  fere  nunquam  satis  pro¬ 
ficere  visa  sunt,  nimirum  symptomatibus  pro  mor¬ 
bi  vehementia  tanta  celeritate  recrudescentibus,  ut 
bis  die  haud  raro  et  sexies  quatriduo  vomitum 
elicere  cogerer. 

Vomitionibus  autem  excitatis,  vix  credibilis 
materiae  tenacissimae  copia  eiecta,  tamque  perspi¬ 
cuum  aegrotantibus  levamen  allatum  est,  ut  mor¬ 
bus  vel  ex  toto  cessaret,  vel  eius  impetus  admo¬ 
dum  frangeretur.  In  nonnullis  vomitoria  dolo¬ 
res  ventriculi  graves,  et  vomitum  immodicum  ex¬ 
citare,  quo  febris  valdopere  aucta  est,  neque  de¬ 
fuerunt  signa,  e  quibus  ista  praecognoscere  lice¬ 
ret.  Nimius  enim  ventriculi  ardor  unaque  vomi- 
turitiones  spontaneae  nimiam  illius  sensilitatem 
significantes  y  vomitoria  adhiberi  prorsus  vetabant, 
quippe  quibus  febris  exasperari  debuisset.  Post¬ 
habitis  igitur  ob  inflammationis  metum  vomitoriis, 
eiusmodi  in  aegrotantibus  mox  medicamenta  cam- 
pliorata  in  usum  vocavi  ,  quae  et  partibus  dolen¬ 
tibus  imposui,  et  propinavi,  nec  minus  fomenta¬ 
tiones  et  inunctiones  e  linimento  arnmoniato  una 
cum  potione  Piveri  et  medicamentis  involventi¬ 
bus  mucilaginosis ,  admixto  opio,  adhibita,  quab 

tam  praesens  auxilium  tulerunt,  ut  omnia,  quae 
inflammationem  minari  videbantur  symptomata, 
brevi  cessarent,  nec  unquam  opus  esset,  ad  ve~ 
naeseetionem  confugere.  Praeterea  autem  incom¬ 
modos  vomitoriorum  effectus  nullos  observavi. 
In  pluribus  illa,  etsi  aucta  dosi  exhibita*  effectu 
fere  destituta,  ne  alvum  quidem  laxare,  pessimo 
nimirum  omine,  miseri  enim,  quorum  intestina 
tantum  in  torporem  inciderant,  prope  omnes  sub 
convulsionibus  vel  delirio  furioso  imo  ictero  ty- 
phoso  et  sphacelo  correpti  serius  ocius  exspirave¬ 
re.  Ceterum  inultum  abfuit,  ut  frigidae  ad  caput 
fomentationes  sanguinis  congestiones  abarcerent, 
si  vomitus  urgebat  immodicus,  sin  autem  modum 
ille  non  excedebat,  perspicuum  aegrotantibus  le¬ 
vamentum  attulere,  morbo  naturaliter  decurrente. 
An  hirudines  auxilium  praestitissent?  Dolendum 
est,  nullos  praesto  fuisse. 

Ubi  diarrhoea  iarn  aderat,  radicem  Ipecacu- 
anliae  ad  scrupulum,  partitis  dosibus  per  horam 
exhibitam,  et  vomitum  biliosum  saluberrimum  cie¬ 
re  ,  et  alvum  convenientissime  adstringere  obser¬ 
vavi.  Tum  aegrotis  febre  fere  vacuis  vel  remis¬ 
sione  saltem  perspicua  insecuta,  corticem  Peruvia- 
nuni  ad  uncias  duas  singulis  diebus  propinandum 
praescripsi,  admixto,  si  alvus  tarda  erat,  Tartaro 
boraxato  vel  Hheo,  neque  neglecto  potu  acidu¬ 
lo  vel  ex  succo  citri  vel  ex  elixirio  vitrioli  Myn- 


sicYitl  parato.  Verumtamen  eventus  non  semper 
respondit.  Nam  sub  ipso  corticis  usu.  tantam  in 
debilitatem  haud  raro  inciderunt  aegri,  ut  medi¬ 
camentis  roborantibus  cum  diaeta  animali  per  lon¬ 
gissimum  temporis  spatium  adhibitis  opus  esset 
quibus  consanescerent.  Maxime  vero  convales¬ 
centibus  auxiliari  videbatur  vinum  Maderense. 
Saepius,  urgentibus  novis  exacerbationibus,  a  cor¬ 
tice  plane  abstinendum  iudicavi,  eiusque  loco  ma¬ 
xima  cum  utilitate  medicamenta  camphorata  cum 
diaphoreticis  lenioribus  porrexi.  Diarrhoea  labo¬ 
rantibus  pulvere  Doweri  pluries  per  diem  exhibi¬ 
to  prospero  cum  successu  subveni,  quo  sumto, 
placidum  in  somnum  ceciderunt ,  corporis  vires 
valdopere  reficientem.  Quae  cum  ita  se  haberent, 
denique  medio  mense  Octobri  e  supervenientibus 
pessimi  moris  symptomatibus,  morbum  prius  me¬ 
re  biliosum,  nec  admodum,  uti  videre  est,  exi¬ 
tialem  ,  in  typhum  icteroden  iamiam  transmutari, 
facile  coniectare  licuit. 

2.  Curatio  febris  jlavae. 

Ex  ipsa  morbi  malignissimi  maximeque  con¬ 
tagiosi  indole,  summa  cautione  opus  fuisse,  ne 
contagium  plures  invaderet,  haud  dilficile  est  in¬ 
tellectu.  Qua  de  causa 

a.  Et  navem  frequentius  quam  antea  purgari 

b.  et  fumigationes  tam  e  nitro  quam  e  baccis 
iuniperi  quotidie  iterum  atque  iterum  insti- 


tui ,  reliquo  autem  tempore  aerem  libere  per 
cavum  navis  perflare  curavi.  Praesentissimum 
certe  auxilium  tulissent  fumigationes  ex  aci¬ 
do  muriatico  oxygenato,  quae  in  omni  typho 
haud  iniuria  laudantur,  tunc  vero  nondum 
innotuerant. 

c.  Aegrotantes  ex  inferiori  cavo  in  superius, 

ubi  tormenta  posita  erant ,  portari ,  ibique 

singulos  in  locis  separatis  collocari  iussi,  com* 
mercium  vero  cum  sanis  prorsus  vetavi.  Haud 
inutile  quoque  visum  est,  acetum  subinde 
spargere. 

d.  Quam  plurimos  in  nosocomium  misi,  ne  in¬ 
fectionis  periculum  nimis  incresceret,  maxi- 
raeque  idoneum  duxi 

e.  Sanos  victu  liberaliori,  inprimis  carne  et  ole¬ 
re  recenti ,  ac  mullo  vino  uti. 

Iam  quod  ipsam  morbi  ad  curationem  perti¬ 
net,  pernecessarium  visum  est,  eius  impetum 
quam  citissime  frangere,  quapropter  summae  sin¬ 
gulis  in  functionibus  actuosi.tatis  notis  adductus, 
pulsu  scilicet  celere  et  pleniori,  ardore  totius  cor¬ 
poris  immodico,  doloribus  regionis  epigastricae 
vehementissimis,  deliriis  furibundis,  rei.  inductus, 
duobus  in  adolescentibus  robustissimis,  prosperri¬ 
ma  ante  valetudine  gavisis,  venam  secavi,  mor¬ 
bo  ceteroquin  inter  labores  a  flagrantissimo  sole 
excitato.  Tantum  vero  abfuit  ?  ut  eventus  capto 

consilio  responderet,  ut  sanguis  missus  ne  exigu¬ 
am  quidem  crustam  pleuriticam  exhiberet,  neque 
coagulum  deponeret,  sed  plane  dissolutus  summae 
putrescendae  indolem  prae  se  ferret,  aegrique,  ci¬ 
to  absumds  viribus,  sub  vomitu  immodico  matu¬ 
rius  expirarent. 

Quibus  exemplis  perterritus,  satius  duxi,  in 
primo  morbi  stadio  medicamenta  nervina  ,  sedan¬ 
tia  exhibere,  e  quorum  numero  adduxisse  suffici¬ 
at  opium,  quod  sub  forma  laudani  liquidi  Varne- 
ri  et  tlieriacae  Andromaches  prosperrimo  succes¬ 
su  adhibui,  nec  minus  camphoram,  moschum,  li¬ 
quorem  cornu  cervi  succinatum,  liquorem  anody- 
num  camphoratum,  radicem  Valerianae,  semen 
papaveris  rei.  Acida  enim  mineralia  deteriores 
omnino  effectus  exserere  visa  sunt,  ob  nimiam 
e:  ventriculi  et  totius  corporis  incitabilitatern,  quam 
e  vomitu  modnm  excedente,  convulsionionibus 
ac  deliriis  optime  cognoscere  licuit.  Ad  illum 
mitigandum  maxime  respondit  opium  ad  granum 
unum  vel  duo  sub  forma  pilularum  singulis  binis 
horis  porrectum.  Sic  tandem  contigit,  nimium 
febris  impetum  iam  primitus  frangere,  medicamen¬ 
tisque  efficacioribus  veluti  viam  aperire.  Optima 
enim  salutis  spes  affulsit,  si  modo,  decrescente 
ventriculi  incitabilitate,  aegrotantes  in  eo  erant,  ut 
potum  aliquem  mucilaginosum  tepidum,  v.  c.  ave- 
vnae  decorticatae  decoctum,  admixto  saccharo  et 

cinnamomi  vinique  Maderensis  nonnihil,  absque 
molestia  sorberent.  Tunc  quoque  calor  immodi¬ 
cus  mitescere ,  una  que  pulsus  subire  coeperunt. 
Quae,  cum  ita  se  haberent,  iam  infusum  radicis 
Serpentai;iae  addito  elixirio.  yitrioli  Mynsichti,  si¬ 
mul  vero  alternis  vicibus  vinum  Maderense,  exi¬ 
gua  primum,  deinde  maiori  copia  propinavi,  quan¬ 
doquidem  cortex  Peruvianus  ob  extimescendas 
vomituritiones  vix  ullam  securitatem  pollicebatur. 

Exposita  medendi  ratio,  etsi  plurimos,  non 
tamen  omnes  aegrotantes  ad  sanitatem  perduxit. 
Tanta  enim  in  nonnullis  symptomatum,  praeser¬ 
tim  vomitus  pertinacia  fuit,  ut  ne  opium  quidem 
aliquos  in  ventriculum  effectus  habuerit,  iique  mi¬ 
serrimi  iam  intra  XXIV  vel  XX XVI  horarum 
spatium  exspirarent.  Haud  raro  quoque,  viribus 
post  sedatum  vomitura  subito  absumtis,  varios 
spasmos  observavi ,  praesertim  singultum  ,  quem 
felicissime  sustulit  Moschus,  magnis  dosibus  ex¬ 
hibitus.  Deliriis  gravioribus  frigida  capiti  impo¬ 
sita  occurri ,  quae  et  nimiam  cerebri  irritationem 
et  calorem  capitis  immodicum  brevi  mitigavit. 
Vesicatoria  quoque  in  auxilium  vocavi  in  cervice 
et  suris  posita,  quamvis  sphacelum  inde  excita¬ 
tum  haud  raro  observassem.  Verum  is,  urgente 
aliquo  maiori  symptomate  non  anxie  metuendus 
erat,  siquidem  cortex  Peruvianus  et  in  ulcera 
sphacelosa  inspersus  et  maiori  copia  porrectus  una 


cum  elix.  Vitr.  Mynsichti  pii.  Danicae,  etsi  tar¬ 
dius,  tutissime  tamen  convalescentibus  cuppetias 
tulit. 

Maximam  utilitatem  liaud  raro  praestiterunt 
vesicatoria  toti  abdomini  superimposita,  quae  vo¬ 
mitum  non  solum  valcle  refractarium  continuo  se¬ 
dare  verum  etiam  quietem  placidissimam  aegro¬ 
tantibus  afferre  observavi.  Memet  quoque  hoc 
ab  remedio  servatum  esse,  quum  nec  ulla  salutis 
spes  gravissime  iacenti  affulgeret,  mihi  persuasum 
habeo. 

Propriam,  curationem  exegerunt  collectae  pri¬ 
marum  viarum  sordes,  unde,  summa  corporis  ad 
putrescendam  proclivitate ,  vix  negligen.dum  ae¬ 
grotis  periculum  imminebat.  Ubi  summam  fere  cau¬ 
tionem  adhibendam  fuisse,  ne  ventriculo  iam  per 
se  inflammato  vel  saltem  valdopere  irritabili,  me^ 
dicameuta  evacuantia  detrimentum  afferrent ,  non 
est  quod,  lectores  commonefaciam.  A  vomitoriis 
sane,  quae  procul  dubio  vel  vomitum  pertinacis¬ 
simum,  vel  gangraenam  illico  induxissent,  plane, 
quod  facile  intelligi  potest,  abstinendum  fuit,  qua¬ 
propter  omnem  salutis  spem  in  medicamentis  le¬ 
viter  laxantibus  collocavi,  quibus  stagnantem  in 
vasis  biliferis  bilem  unaque  sordes  ventriculi  et 
intestinorum  quam  commodissime  evacuarem. 
Haec  praesertim  ineunte  morbo,  quum  alvus  ob¬ 
structa  esset,  prospero  cum  successu  propinavi, 

neque  neglexi,  simul  dysmata,  infrictionesque  li¬ 
nimenti  ammoniati  cum  opio  coniuncti,  et  unguen¬ 
ti  hydrargyri  cinerei  in  hypochondrium  dextrum 
adhibere.  Sin  autem  nec  pulpa  tamarindorum,  ne¬ 
que  tartarus  depuratus,  nec  oleum  Ricini  effectum 
speratum  non  habuerant,  ad  efficaciora  confugi¬ 
endum  esse,  ratus,  clysmata  validiora  in  auxilium 
vocavi,  quibus  alvum  ducerem. 

Iam  imminuta  ventriculi  irritabilitate,  infu¬ 
sum  corticis  Peruviani  vinosum  praescripsi,  simul 
autem,  si  res  exigere  videbatur,  clysmata  iterari 
et  medicamenta  leviter  laxantia  usque  adhiberi 
iussi,  quibus  sordes  in  intestinis  collectae,  subin¬ 
de  educerentur. 

Aliqua  adhuc  in  furunculis  antea  commemo¬ 
ratis  animadversio  est,  qui,  ubi  effloruerant,  fe¬ 
bris  iam  valdopere  imminuta  denuo  vehementer 
increvit,  accesserunt  deliria  cum  calore  immodico 
pulsuque  accelerato,  qui  ad  methodum  antiphlo- 
gisticam  facile  provocaverit,  nisi  ista  infelicissimi 
eventus  exempla  luculenter  edocuissent,  auxilium 
potius  a  radice  Serpentariae,  camphora,  cortice  Pe- 
ruviano,  vino  rei.  sperandum  fuisse.  Quum  vero 
naturam  metastaticas  huiusmodi  inflammationes  ex¬ 
citando,  aegrotantibus  suppetias  ferre,  in  oculos 
fere  irrueret,  emplastra  illis  irritantia  et  cataplas¬ 
mata  suppurationem  promoventia  imponi  iussi. 
Simili  curatione  in  illis  provectioris  aetatis  aegro- 

tantilous  usus  sum ,  quorum  uterque  permagno 
anthrace  alter  in  inguine,  alter  in  regione  lum¬ 
bali  atque  sub  musculo  pectorali,  graviter  quidem 
afflictus,  felicissime  tamen  consanuit. 

Superato  morbo,  convalescentes  brevissimo 
temporis  spatio  pristinam  sanitatem  recuperave¬ 
runt,  neque  necessarium  videbatur,  praeter  vic¬ 
tum  illis  convenientem  aliqua  adhuc  medicamen¬ 
ta  in  usum,  vocare.  Utebantur  plerumque  carne 
gallinarum  rccente,  et  iuribus  ex  carnis  bubulae 
extracto ,  cuius  permagna  copia  nobis  praesto  erat. 
Simul  intritam  panis  ex  aqua  cum  succo  limonum 
vel  pulpa  tamarindorum,  praescripsi,  superaddito 
vino  Gallico  vel  Maderensi  ,  quod  tanquam  prae- 
stantissirnum  debilitatis  remedium  largiter  exhibui. 
Sic  totam  aeeritudinem  brevissimo  dierum  octo- 

decim  vel  quatuor  et  viginti  spatio  saepissime  tam 
plane  absolvi  observavi,  ut  convalescentes,  etsi 
modo  gravissime  affecti,  consuetum  opus  adire 
possent.  Maximam  vero  prosperrimi  successus 
partem  praefecti  navis  humanitas  et  liberalitas  si¬ 
bi  vindicavit,  nui,  omnia,  quae  modo  cunque  in¬ 
dicassem  et  libentissime  aegrotantibus  et  citissime 
suppeditavit. 

Exposita  igitur  curatione  in  navibus  usus  sum. 
Superest  ut  et  illam,  quam  in  nosocomio  insulae 
adhibuerunt,  quousque  mihi  innotuit,  breviter 
describam. 

Victu  quidem  aegrotantes  in  nosocomium  re¬ 
cepti  multo  meliori  quam  isti  in  navibus  usi  sunt, 
quum  et  obsonia  recentia  et  omnia  recrearnenta, 
quae  graviter  iacentibus  utilitatem  afferunt,  sat 
magna  copia  prostarent,  maxime  vero  curatione 
medica  eguerunt,  quod  praestantissimus  Otto,  in¬ 
sulae  St.  Th.om.asii  medicus,  vir  facile  peritissi- 
mus ,  omnique  laude  extollendus  tantis  perpetuo 
negotiis  et  occupationibus  detinebatur,  ut  noso¬ 
comium  frequentius  invisere  ipse  non  posset,  sed 
aegrotantium  curam  maxima  ex  parte  Aethiopi¬ 
bus  atque  Germanis  longa  militia  confectis,  custo¬ 
dibus  sane  imperitissimis  committere  cogeretur, 
quoniam  nec  peritiores  aderant,  nec  si  adfuissent, 
eiusmodi  munus  facile  obiissent.  Accessit  etiam 
ad  hoc  illorum  temeritas  et  arrogantia;  praeclara 
enim  experientia  se  praeditos  esse  opinabantur, 
nec  operae  pretium  iudicabant,  medicum,  qui 
procul  habitabat,  consulere.  Quam  perversa  ita¬ 
que  eorum  curatio  fuerit ,  quantosque  errores  com¬ 
miserint,  non  est  quod  pluribus  demonstrem. 
Omnibus  in  aegrotis  una  eademque  curatione  uten¬ 
tes,  postquam  eos  aqua  abluerant  primum  hydrargy- 
rurn  muriaticum  mite,  cum  opio  conjunctum,  ad 
grana  octo  singulis  binis  horis,  quo  vomitum  re¬ 
primerent  exhibebant,  deinde  eos  in  balneum  te* 
pidupi  demittebant,  posteaque  unguentum  hydrar- 
gyrt  cinereum  in  hypochondrium  dextrum  infri 

cibant,  urgente  delirio,  frigidis  superfusiones  in 
auxilium  vocantes.  Qua  curatione  adhibita,  per¬ 
multi  post  XXIV  vel  IILi  horas  exspiraverunt, 
superstites  autem  die  tertio  salivatione  super¬ 
veniente  fere  absumti  sunt.  Nihilominus  se- 
micupia  non  secus  ac  balnea  frigida  adhibebant, 
ita  ut  multi  die  quarto  aut  quinto  sive  opoplexia 
sive  convulsionibus  extinguerentur.  Quomodo 
etiam  factum  est,  ut,  si  quis  morbi  vehementiam 
feliciter  toleraverat,  is  tardissime  convalesceret, 
quamvis  medicamenta  praestantissima  ad  manus 
essent,  corticem  Peruvianuni  dico,  Quassiam,  Ser- 
pentariam,  Carnphorarn,  Cassiae  occidentalis  radi¬ 
cem  rei.  cuius  decoctum,  quod  obiter  commemo¬ 
rare  liceat,  in  febrem  etiam  intermittentem  effe¬ 
ctus  exseruit,  cortice  Peruviano,  longe  praestan- 
tiores.  Si  sanguis  admodum  dissolutus  erat,  eius- 
que  varia  profluvia  supervenerant,  decoctum  e 
radice  Triurnfettae  sernitrilobae  prosperrimo  suc¬ 
cessu  exhiberi  vidi;  sin  autem  pulmones  erant  af¬ 
fecti  et  ventriculus  valde  infirmus,  Abri  preca- 
torii  folia  ad  decocta  roborantia  assumebantur, 
quae  cum  bis  gratiorem  saltem  saporem  com¬ 
municant,  quam  radix  glycyrhizae  nostra.  Praete¬ 
rea  Potos  acaulis,  in  decocto  porrectus  asthmate 
gravi  laborantibus  febrem  flavam  insecuto,  et  si¬ 
cut  ex  oedemate  pedum  facile  coniicere  licebat, 
ab  hydrothorace  excitato,  bis  auxiliari  observavi- 

nam  expectorationem  non  solum  adiuvit  verum 
etiam  diuresin  eximie  auxit.  —  Attamen  plurimi 
aegrotorum  qui  in  nosocomio  medicamentis  modo 
commemoratis  usi  erant,  non  raro  in  febrem  re- 
cederunt,  vel  certe  cachexiam  et  oedema  diutius 
perpessi  sunt,  a  quibus  tum  primum  penitus  li¬ 
berari  potuerunt,  quum  navem  conscendissent 
marisque  aere  saluberrimo  fluerentur. 

Reliquum  est,  de  liydrargyri  usu  in  typho  ic- 
terode  pauca  adiicere.  Equidem  nunquam  id  re¬ 
medium  adhibui,  et  quod  nullus  liber,  in  quo 
laudatum  esset,  ad  manus  fuit,  nec  ulla  causa  ap¬ 
paruit,  cur  a  methodo  medendi  antea  tradita,  de¬ 
flecterem.  Plures  enim  amicus  Otto  qui  hydrar- 
gyrum  adhibere  consueverat  in  nosocomio,  quam 
ego  in  navibus  aegrotantes  amisit,  praeterquam  quod 
ea  quae  de  sua  curandi  methodo  praecipueque  hy- 
drargyrum  adhibendi  ratione  mecum  communica¬ 
verat,  ille  ceterum  versatissimus  medicus,  parum 
satisfacere  mihi  visa  sunt.  Neque  omnino  intel- 
ligi  potest,  quomodo  aegrotantibus  in  summa  ista 
ad  putrescentiarn  proclivitate,  auxilium  afferre  id 
medicamentum  possit.  Tradidit  quoque,  ni  orbum 
nostrum  multis  rationibus,  praesertim  decursu  lon¬ 
ge  acutiori,  admodum  differre  ab  illo  qui  Anno 
MDCCXCV  in  Iamaica  et  St.  Thomasii  insulis 
populariter  grassatus  esset,  seque  tunc  temporis 
multo  feliciores  methodi  suae  successus  observasse. 

In  calce  commentarioli  nonnullas  aegrotorum 
historias  afferre  liceat. 

i.  Thomas  Nilsen  annorum  XXI,  Octobris 
die  XVI  mane  optima  valetudine  gaudens  navem 
reliquit,  ut  in  horreo  opus  faceret.  Meridie  iam 
typho  correptus  de  gravibus  capitis  et  ventriculi 
doloribus,  de  ardore  urente  atque  ingenti  sici  con¬ 
questus  est,  pulsus  celer  fuit  et  tensus,  quam  ob 
rem  ei  decoctum  tamarindorum  sacharo  conditum 
dedi,  quod  in  ventriculo  retentum  alvum  conti¬ 
nuo  solvit.  Hora  nona  vespertina  calor  auctus, 
et  deliria  tam  ferocia  apparuerunt,  ut  duobus  cu¬ 
stodibus  opus  esset  qui  cum  continerent.  Media 

nocte,  posteaquam  vomere  inceperat,  et  pluries 

-  .  s  . 

alvum  exoneraverat,  linimentum  quidem  camplio- 
ratum  cum  opio  coniunctum  eius  abdomini  infri¬ 
cari,  cataplasma  emolliens  tepidum  huic  imponi 
iussi,  et  opii  grana  duo  in  pilulis  exhibui,  vomi¬ 
tus  tamen  usque  perseveravit,  adeoque  increvit 
morbi  vehementia,  ut  postridie  hora  Vita  matu¬ 
tina  iam  convulsiones  accederent,  unaque  sudor 
viscidus  e  facie  erumperet.  Quae  cum  ita  essent, 
pulveres  tres,  quorum  singuli  e  moschi  granis 
quatuor,  opii  gr.  j  et  gummi  Mimosae  com¬ 
positi  erant,  singulis  horis  porrexi,  quibus  sum- 
tis,  hora  octava  placide  quidem  requievit  aeger, 
mox  vero  pulsus  nimis  celer  et  parvus,  cum  alvi 
involuntaria  excretione,  odore  faecium  fere  cadave- 

roso,  singultu  continente  et  respiratu  celerrimo 
certissimo  argumento  fuit,  mortem  ante  portas  es¬ 
se,  qnae  hora  Xma  supervenit. 

2.  Alexander  Middbein  navis  nostrae  chirur¬ 
gus  secundarius  annos  natus  XXXII,  mane  die 
M.  Octobris  XXIV  in  terram  se  contulit,  ut  ibi 
amicum  inviseret»  Quem  quum  vix  invenisset, 
subito  a  typho  icterode  vehementissime  invasus 
est.  Amicus  Qtto  qui  cito  advocatus,  vespere 
tandem  adfuit,  quum  villa,  ubi  aeger  iacebat  rnil- 
liarium  dimidium  procul  ab  urbe  sita  esset,  clys- 
mata  quidem,  vesicatoria,  emulsiones  camphora- 
tas,  aliaqua  remedia  adhibuit,  omni  tamen  effectu 
destituta;  nam  postridie  miser  hora  tertiji  matuti¬ 
na  exspiravit,  postquam  sanguinis  dissoluti  mag¬ 
nam  copiam  per  anum  eiecerat. 

f  — 

3.  JSlils  Iohamisen  annorum  XXVIII  die  Oc¬ 
tobris  XXXIX  febrem  nactus,  graves  capitis  nu¬ 
chaeque  dolores  et  sitim  inexplebilem  conquestus 
est.  Lingua  sordibus  inducta,  pulsus  vero  celer 
et  plenus  fuit.  Adhibui  cremoris  tartari  solutio¬ 
nem,  quam  libenter  assumptam  non  evomuit.  Die 
XXX,  quo  capitis  dolor  increverat,  et  lingua  ma¬ 
gis  obducta  videbatur,  cyatho  potus  tartari  stibiati 
gr.  jj  addidi,  unaque  clysma  adhiberi  iussi,  quod 
alvum  obstructam  mox  aperuit.  Meridie  vesica- 
torium  in  nucha  positum  est.  Vespere  vomitus 
immodicus,  aegrotantem  vexavit,  qui  nec  potioni 

Riveri,  nec  opio  cessit.  Mane  postridie  totum 
corpus  haud  excepta  tunica  coniunctiva,  colore 
flavo  inductum  et  convulsionibus  distentum,  ac 
morbum  adeo  in  deterius  conversum  rnveni,  ut 
remedia  muciiaginosa,  etsi  lenissima  parvisque  do- 
sibus  porrecta  *  ventriculus  iam  non  retineret. 
Meridie,  accedentibus  deliriis,  convulsiones  auctae, 
et  pulsus  parvus  tremulusque  factus  >  nec  minus 
vires  aegrotantis  fere  ex  toto  absumtae  omnem 
salutis  spem  praeciderunt;  Mors  noctu  subsecu¬ 
ta  est. 

4.  Nils  Martsen  annorum  XXVI  die  XXVIII 
M.  Octobris  in  nosocomium  insulae  missus  est 
Bis  lavatus  et  quatuor  mercurii  dosibus  usus,  mor- 

/  tuus  est  die  XXX  M  .Octobris  deliriis,  convulsioni* 

bus  et  voinitu  confectus. 

5.  Henricus  JBodger  die  XXIV  M.  Octobris 
typho  invasus  et  subito  vomitu,  deliriis  aliisque 
eius  morbi  symptomatibus  correptus,  nec  a  po¬ 
tione  Riveri  neque  theriaca  una  cum  olei  et  lini¬ 
menti  volatilis  infractionibus  adhibita,  nec  vesi- 
catoriis  suris  impositis  suppetias  impetravit,  sed 
biduo  vix  praeterlapso  convulsionibus  extinctus 
est. 

6.  Jerts  Clemens  annorum  XVI  die  XIX  M. 

* 

Octobris  de  doloribus  vehementissimis  ventriculi 
vomituritioneet  alvo  obstructa  questus  est.  Sub* 

veni  clysmate  sapouato  et  solutione  cremoris  tar- 
tari  cui  manna  admixta  erat,  quam  brevi  evomuit. 
Tempore  pomeridiano  alvi  diiectione  secuta,  vo¬ 
mitus  perseveravit.  Iam  vesicatoriuin  latissimum 
in  regione  epigastrica  posui  et  pulverem  Doveri 
exhibui,  quem  paulo  post  vomitu  eiecit.  Vespe¬ 
re  deliriis  laboravit  et  simulae  quidquam  biberat, 
evomuit.  Noctu,  post  assumturn  alterum  pulve¬ 
rem,  febre  admodum  imminuta,  aeger  placide  re¬ 
quievit,  et  paulo  post  expergefactus,  famen  ac¬ 
cusavit,  cui  mucilagine  sago  singulis  horae  qua¬ 
drantibus  ad  cochlearia  duo  porrecta  occurrere 
idoneum  duxi.  Mane  postridie  vulnus  a  vesica- 
torio  excitatum  valde  dolorificmn ,  imposito  un 
guento  Elemi  curavi.  Praeterea  clysma  et  emul- 
sionem  papaverinam  praescripsi,  quam  non  secus 
ac  mucilaginem  illam  non  evomuit.  Febre  au¬ 
tem  noctu  exacerbata,  et  inquietudine  cum  siti 
ardentissima  insecuta,  potionem  cum  elixir.  acido 
Halleri  coniungere  ausus  sum,  quo  nec  ullam  ven¬ 
triculo  molestiam  exhibente,  inde  a  diei  XXI  M. 
Octobris  mane  aegro  admodum  ftbricitanti  maio¬ 
rem  acidi  copiam  prospero  cum  successu  exhibui. 
Vespera,  febre  valdopere  imminuta,  pulverem 
Doweri  cum  camphorae  duobus  granis  porrexi, 

quo  assumto  aeger  usque  ad  horam  tertiam  inse- 
* 

quentis  diei  placide  dormivit.  Sudore  inadens 

expergefactus  est.  Pulsum  fere  ordinatum  depre¬ 
hendi,  omniaque  indicia  febris  decrementum  ma¬ 
nifestabant.  Noctu  exacerbatio  exigua  insecuta  est, 
iamque  potiones  mucilaginosas  adieeto  nonnihil 
vini  Maderensis  aeger  retinuit.  V entrem  linimen¬ 
to  volatili  saepius  pertractari  curavi,  posteaque 
opium  cum  camphora  exhibui,  quibus  assumtig, 
iuvenis  sub  aequali  cutis  sudatiuncula  quiete  ob¬ 
dormivit.  Die  XXIII  M.  Octobris  clysmate  ob 
alvum  obstructam  usus,  alternis  vicibus  potiones 
mucilaginosas,  corticem,  iusculum  carnis  nec  non 
infusum  radicis  Serpentariae  cum  liquore  anody- 
no  sumsit.  Die  XXX  plane  sanatus  et  victu  con¬ 
veniente  roboratus,  opus  subiit. 

7.  Guclbrand  Simonsen  XVIII  annos  natus 
die  XXIV  mensis  Novembris  typho  invasus  et 
in  nosocomium  missus,  ibi  hydrargyro  et  balneis 
usus  est.  Quibus  adhibitis  morbus  quidem  dis¬ 
cussus  est,  iuvenis  autem  in  navem  redux,  in 
vertiginem  et  fatuitatem  incidit,  ut  ad  opus  sus¬ 
cipiendum  plane  ineptus  evaderet. 

g.  Christiano  Raugeu  die  XX  M.  Octobr.  febre 
veliementissima  cum  vomitu  graviter  iacenti  so¬ 
lutio  cremoris  tartari  et  vesicatorium  in  nucha 
positum  cum  frigidis  capitis  fomentationibus  iam 
initio  levamentum  allulervnt.  Postridie  febre  ad¬ 
modum  imminuta,  optimi  in  debilitatem  effectus 

radix  Serpentariae  eum  liquore  anodyno  exseruit. 
Sub  noctem  febre  denuo  increscente  pulverem 
Doweri  aegro  deliriis  vexato  exhibui,  fomentatio* 
nqs  iterari,  vesicatoria  cluo  suris,  imponi,  et  lini¬ 
mentum  volatile  abdomini  infricari  iussi.  Mane 
diei  XXII  febris  quidem  deminuta  videbatur  et 
diliria  evanuerant ,  pulsum  vero  celerem  et  par¬ 
vum  deprehendi,  et  cutim  sudore  viscido  maden¬ 
tem.  Singultu  laboranti  moscho  ad  gr.  IV  et 
camphora  ad  gr.  j  singulis  horis  exhibitis  subve¬ 
ni,  simul  vero  decoctum  hordei  decorticati  sorbe¬ 
ri  iussi,  addito  vino  Maderensi.  Sinapismos  quo¬ 
que  ad  plantas  applicari  idoneum  iudicavi.  Ve* 
spera  aegrum  obstupefactum  inveni,  fractis  viribus, 
pulsu  parvo.  Kemedia  iterata  sunt.  Die  XXIII 
quo  mihi  nuntiatum  erat,  aegrotum  bene  dormiis¬ 
se,  non  vomuisse  et  raro  a  singultu  vexatum  es¬ 
se  ,  Camjjhoram  cum  Moscho  et  decoctum  corti¬ 
cis  Chinae  cum  Serpentaria  *  alternis  sumendum 
praescripsi.  Vespera  aegrotum  mentis  compotem 

’  •’  N  V» 

inveni,  pulsu  sedato,  vomitu  iam  cessante,  calo¬ 
re  admodum  imminuto,  singulis  vero  symptoma¬ 
tibus  adeo  inter  se  respondentibus,  ut  febrem  fe¬ 
re  ex  toto  evanuisse  luculenter  appareret.  Prop- 
terea  medicamenta  oinisso  moscho  per  aliquod 
adhuc  tempus  usque  adhibui,  et  aegrum  dielVto 
M.  Novemb.  plane  s^^tum  gavisus  sum. 

VITAE  CURRICULUM 

EX  DECRETO 

GRATIOSAE  FACULTATIS  MEDICAE 
BEROLINENSIS 
A  D  I  E  C  „T  U  M* 

figo  Henricus  Guilelmus  Otto,  natus,  sum  Ge- 
dani,  die  VIXI  M.  Decembr.  A.  MDCCLXXIII, 
Puero  vix  trimestri  pater  Christianus  Otto,  nauta, 
in  Norvegia,  morte  ereptus  est,  et  triennio  post 
mater  denuo  nupsit. 

Vitricus  Georg.  Friederic.  Rathke  limbolari¬ 
us,  me  quam  optime  litteris,  et  artibus  bonis  in¬ 
stitui  curavit,  tam  domi  quam  in  Schola  St.  lo- 
annis.,  ita  ut  cursum  academicum  absolvissem,  ni¬ 
si  res  familiares  me  detinuissent.  Invitum  igitur 
parentes  in  disciplinam  Chirurgi  me  tradiderunt, 
qua  vero  absoluta,  A,  MDCCXCIII  Havniam  me 
contuli,  ubi  amicorum  nonnullorum,  et  parentum 
auxilio  diutius  commoratus  sum,  ut  in  academia 
medicinae  et  chirurgiae  operam  darem.  Audivi 

vero  praelectiones  Illustr.  'VVinslovii  de  anatomia 
humana  et  comparata,  Clar.  Schumacher,  WahI.  et 
Skhausboe  de  re  botanica  et  Celebr.  Beker  et 
Manthei  de  Chemia  et  Physica  experimentali.  Vir 
Clariss.  Skilderup  me  docuit  mortuorum  corpora 
secare,  Schumacher  materiam  medicam  et  phar- 
macevticam  mihi  tradidit.  Tode  Physiologiam, 
Pathologiam  et  Therapiam  generalem,  nec  non 
specialem  ,  ut  Illustr.  Callisen  chirurgiam  et  me- 
medicinam  forensem.  Frequentavi  nosocomium 
publicum  lacobsonii,  nautarum  nosocomium,  cui 
viri  experientissimi  Aaskow  et  Falkenthal  praee¬ 
rant,  et  nosocomium  Fridericianum  Clariss.  Ban- 
gii  et  Winslovii,  atque  in  iis  aegrotos  tam  mor¬ 
bis  injternis  quam  externis  laborantes,  virorum  il¬ 
lorum  auspiciis  curavi.  Duce  Celebr,  SaxdorfF  pa¬ 
tris  artem  obstetriciam  et  tlieoreticam  et  practicam 
didici. 

Postquam  quatuor  per  annos  in  Universitate 
Havniensi  litteris  omnem  operam  navaveram,  in 
que  ea  Mense  Martio  A.  MDCCXCVII  examen 
medico  chirurgicum  absolveram,  chirurgus  prima¬ 
rius  creatus  in  nave  longa  cui  Iridis  nomen  erat, 
primum  in  Indiam  occidentalem  deinde  in  Indiam 
orientalem  profectus  sum. 

Anno  MDCGCI  in  Europam  regressus ,  ex 
voto  parentum  in  patria  urbe  habitaturus,  Be- 

rolinum  me  contuli,  ibique  examina  quae  chirur¬ 
go  in  Borussia  medicinam  facturo  praescripta 
sunt  sustinui,  et  per  XVII  annorum  spatium  ma¬ 
ximo  cum  favore  civium  Gedanensium  medicinam 
factitavi.  Ante  hos  proximos  menses  Berolinim 
me  contuli,  absolutoque  tentamine  et  examine  ri- 
goroso  coram  Decano  spectabili  et  Gratioso  me¬ 
dicorum  ordine,  spero  fore,  ut  Dissertatione  rite 
defensa,  sdmmi  in  medicina  et  chirurgia  honores 
hodierno  die  in  me  conferantur. 

THESES  DEFENDENDAE. 


i. 


Tussim  convulsivam  infantum  morbum  esse  in¬ 
flammatorium  nego. 

It 

Dentitio  non  est  morbus, 

III. 

Sunt  morbi  salutares . 

IV. 

Hydropicis  aqua  convenit. 

V. 

Inter  venenum  et  medicamentum  discrimen 
nullum. 


